paragraph_text: Prizor se može podijeliti na dva dijela. S lijeve strane je Bakhov svijetli lik koji sjedi u vrlo opuštenoj pozi kruneći jednog pijanca vijencem, dok su s desne strane prikazane ostale pijanice, ljudi s ulice koji nas pozivaju da se pridružimo njihovoj zabavi. Lik koji kleči primajući vijenac je mlađi i bolje odjeven od drugih, dok je lik u prednjem lijevom kutu, okrenut leđima promatraču, potpuno u sjeni. Slika je čvrsto naslikana, a svjetlo i sjena su vještije tretirani nego na dotadašnjim Velzquezovim slikama.<ref>L. Cirlot, Museo del Prado II, Col. "Museos del Mundo", Volume 7, Espasa, 2007., str. 20.-21. ISBN 978-84-674-3810-9